b"\n_START_ARTICLE_\nNewfoundland\n_START_SECTION_\nHistorie\n_START_PARAGRAPH_\nNewfoundland ble navngitt av den portugisiske oppdageren Jo\xc3\xa3o Vaz Corte-Real i 1497 og er dermed det eldste navnet i Nord-Amerika._NEWLINE_I 1960 oppdaget den norske arkeologen Anne Stine Ingstad en gammel vikingboplass ved L'Anse aux Meadows p\xc3\xa5 den nordlige delen av \xc3\xb8ya. Dette er det eneste arkeologiske beviset p\xc3\xa5 europeisk kontakt med Nord-Amerika i f\xc3\xb8r-colombiansk tid. L'Anse aux Meadows ble av Helge Ingstad i 1960 identifisert som stedet hvor Leiv Eirikson i \xc3\xa5r 1000 gikk i land og kalte for Vinland. _NEWLINE_Nyere analyser av sagaene og det arkeologiske og palaeo\xc3\xb8kologiske materialet viser imidlertid at ruinene i L'Anse aux Meadows er restene etter en viking-base p\xc3\xa5 veien til og fra Vinland, som derfor m\xc3\xa5 ha ligget lenger s\xc3\xb8r. Det er blant annet funnet en type valn\xc3\xb8tter ved L'Anse aux Meadows som aldri har vokst der, og som i dag har sin nordgrense i New Brunswick. New Brunswick er ogs\xc3\xa5 nordgrensen for ville druer, noe som kan ha gitt opphav til navnet Vinland._NEWLINE_Newfoundland har hatt innvandring fra flere europeiske land, spesielt fiskere fra Irland og Frankrike, som s\xc3\xb8kte hit p\xc3\xa5 grunn av det rike fisket p\xc3\xa5 Newfoundlandsbankene s\xc3\xb8r og \xc3\xb8st for \xc3\xb8ya. Her foregikk lenge store torskefiskerier som leverte r\xc3\xa5stoff til en stor produksjon av klippfisk. Newfoundland var lenge en viktig konkurrent til Norge i klippfiskmarkedet.\n_START_SECTION_\nSpr\xc3\xa5k\n_START_PARAGRAPH_\nNewfoundland har en egen dialekt av engelsk kjent som Newfoundland-engelsk."